السلام عليكم ورحمة الله وبركاته
يا حلوة يا قطر الندى يحميكي ربي من العدا
كرمالك يهون الردى دوسي عمن عاداكي
يا قدس يا دموع النوى يا آهِ قلبي الي انكوا
يا بلسم جروح الرجى نفسي أموت افداكي
ما هنتي ما ضاع الأمل ما نقبل الكون ببدل
يا ساكنة بضي المقل يا غالية ما اغلاكي
يا غزة هزي هالقهر بعد الصبر يجيي النصر
يا نابلس طل الفجر جينين ما ننساكي
فلسطين ضمي عالجرح رشي ورد فوق الملح
لابد يجي هالصبح تشرق شمس دنياكي
و اتزينيي و تأملي واتدللي و اتجملي
من فحم عظمي اتكحلي يا حلوة شو محلاكي
يافا عروس مزينة و حيفا يا أحلى من الحلي
عكا بلاد المرجلة جليلنا اشتقناكي
ياضفة زيتونك لهب تار ولظى عاللي اغتصب
وجبالك اتفجر غضب دكي صروح اعداكي
بترابك بننسج وعد من صمتك بنصنع رعد
رغم السجن رغم البعد ما انفرط بمسراكي
ما هنتي ماضاع الأمل ما نقبل الكون ببدل
يا ساكنة بضي المقل يا غالية مغلاكي
بارك الله فيك
سحر القلوب
أناشيد رائعة جداا
دائما أرددها
ورحم الله المنشد صهيب عبد العال رحمة واسعة وتقبله شهيداا